pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ พิจารณากรอบแนวทางการจัดทำแผนงานบูรณาการและส่งเสริมเศรษฐกิจฐานราก มุ่งให้ชุมชนเข้มแข็ง
วันศุกร์ที่ 15 กุมภาพันธ์ 2562
กระทรวงเกษตรฯ พิจารณากรอบแนวทางการจัดทําแผนงานบูรณาการและส่งเสริมเศรษฐกิจฐานราก มุ่งให้ชุมชนเข้มแข็ง
กระทรวงเกษตรฯ พิจารณากรอบแนวทางการจัดทําแผนงานบูรณาการและส่งเสริมเศรษฐกิจฐานราก มุ่งให้ชุมชนเข้มแข็ง เกษตรกรมีรายได้เพิ่มขึ้นพร้อมชะลอการนําเข้ามะพร้าวผล เน้นรับซื้อมะพร้าวภายในประเทศ แก้ปัญหาความเดือดร้อนเบื้องต้น
นายกฤษฏา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะกรรมการจัดทํางบประมาณรายจ่ายบูรณาการ ประจําปีงบประมาณ พ.ศ. 2563 ครั้งที่ 1/2562 โดยมีนายสมคิด จาตุศรีพิทักษ์ รองนายกรัฐมนตรี เป็นประธาน ณ กระทรวงเกษตรและสหกรณ์ ว่า การประชุมดังกล่าวเป็นการพิจารณากรอบแนวทางการจัดทําแผนงานบูรณาการและส่งเสริมเศรษฐกิจฐานราก ซึ่งมีวัตถุประสงค์ให้ชุมชนเข้มแข็ง เกษตรกรมีรายได้ครัวเรือนเพิ่มขึ้น โดยการสร้างความเข้มแข็งของชุมชน สร้างอาชีพ สร้างรายได้ และพัฒนาเศรษฐกิจชุมชนให้มีความมั่นคง รวมทั้งการพัฒนาผลิตภัณฑ์ชุมชนให้สามารถต่อยอดเชิงพาณิชย์ ตลอดจนพัฒนาศักยภาพของเกษตรกรเพื่อเตรียมไปสู่การเป็นผู้ประกอบการในอนาคต นอกจากนี้ยังรวมถึงการสร้างความเข้มแข็งของระบบสหกรณ์ในการบริหารจัดการสินค้าเกษตรอย่างมีประสิทธิภาพด้วย ทั้งนี้ ในส่วนงบประมาณที่เกี่ยวข้องกับกระทรวงเกษตรฯ ประมาณ 6,000 ล้านบาท จะต้องกลับไปพิจารณาให้เป็นแผนงานที่อยู่ในงบหลักซึ่งมีความสําคัญ อาทิ การปฏิรูปโครงสร้างภาคการเกษตร ที่เน้นการส่งเสริมให้เกษตรกรรวมกลุ่มในรูปแบบสหกรณ์ วิสาหกิจชุมชน ทําเกษตรแปลงใหญ่เพื่อเพิ่มประสิทธิภาพการผลิต สามารถช่วยลดต้นทุน และการร่วมมือกับภาคเอกชนในการเข้ามารับซื้อสินค้าเกษตร นอกจากนี้ยังเชื่อมโยงกับการท่องเที่ยวและด้านอื่น ๆ
สําหรับแนวทางการบริหารจัดการสินค้ามะพร้าว ที่ประชุมคณะกรรมการพืชน้ํามันและน้ํามันพืช ได้มีมติเห็นชอบให้ชะลอการนําเข้ามะพร้าวผลภายใต้กรอบ AFTA ปี 2562 โดยวางแนวทางให้ผู้ประกอบการรับซื้อมะพร้าวภายในประเทศก่อน เพื่อเป็นการบรรเทาความเดือดร้อนของเกษตรกรในเบื้องต้น นอกจากนี้ คณะกรรมการพืชน้ํามันฯ ได้ดําเนินมาตรการแก้ไขปัญหามะพร้าวแล้ว อาทิ 1) การห้ามจําหน่าย จ่าย โอน ห้ามนําไปแปรสภาพโดยการกะเทาะนอกโรงงาน และแก้ไขบทลงโทษผู้ไม่ปฏิบัติตามเงื่อนไข 2) ควบคุมมะพร้าวนําเข้า ณ ท่าเรือกรุงเทพ แหลงฉบัง (กรมการค้าต่างประเทศ) 3) กําหนดให้สินค้ามะพร้าวเป็นสินค้าที่มีความเสี่ยงสูง ต้องเปิดตรวจ X-Ray และชั่งน้ําหนักทุกตู้สินค้า (กรมศุลกากร) 4) กําหนดสินค้ามะพร้าวและผลิตภัณฑ์เป็นสินค้าควบคุม และกําหนดมาตรการเคลื่อนย้าย (กรมการค้าภายใน) 5) เพิ่มความเข้มงวดมาตรการสุขอนามัยและสุขอนามัยพืช (กรมวิชาการเกษตร) 6) ตั้งคณะทํางานจัดทําข้อมูลด้านการเกษตร ระดับจังหวัด (สํานักงานเศรษฐกิจการเกษตร)นอกจากนี้เรื่องที่อยู่ระหว่างดําเนินการ คือ 1. การกําหนดช่วงเวลานําเข้า 2. การกําหนดสัดส่วนการนําเข้าต่อการรับซื้อผลผลิตภายในประเทศ 3. การใช้มาตรการปกป้องพิเศษ ภายใต้ WTO และ 4. โครงการรับซื้อเนื้อมะพร้าวแห้ง ปี 2561 ส่วนมาตรการระยะต่อไปจะควบคุมการขนย้ายมะพร้าวใน 14 จังหวัดภาคใต้ อาทิ ประจวบคีรีขันธ์ ระยอง กาญจนบุรี ตราด ปราจีนบุรี สระแก้ว ราชบุรี สมุทรปราการ สมุทรสาคร สมุทรสงคราม และจันทบุรี กรณที่มีการขนย้ายเกินกว่า 4 ตัน (ไม่รวมน้ําหนักรถบรรทุก) (กรมการค้าภายใน)
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ปลัด สธ. กำชับสถานบริการ เข้มมาตรการรักษาความปลอดภัย ผู้ป่วย ญาติ และเจ้าหน้าที่
วันอังคารที่ 23 พฤษภาคม 2560
ปลัด สธ. กําชับสถานบริการ เข้มมาตรการรักษาความปลอดภัย ผู้ป่วย ญาติ และเจ้าหน้าที่
ปลัดกระทรวงสาธารณสุข กําชับสถานพยาบาลในสังกัดทั่วประเทศ เข้มความปลอดภัยและบริหารความเสี่ยงในสถานบริการ 4 ข้อ เพื่อความปลอดภัยของผู้ป่วย ญาติผู้ป่วย ผู้มารับบริการและเจ้าหน้าที่
ปลัดกระทรวงสาธารณสุข กําชับสถานพยาบาลในสังกัดทั่วประเทศ เข้มความปลอดภัยและบริหารความเสี่ยงในสถานบริการ 4 ข้อเพื่อความปลอดภัยของผู้ป่วย ญาติผู้ป่วย ผู้มารับบริการและเจ้าหน้าที่
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์เกี่ยวกับมาตรการรักษาความปลอดภัยของหน่วยงานในสังกัด ว่า กระทรวงสาธารณสุข ให้ความสําคัญเรื่องความปลอดภัยของผู้มารับบริการในโรงพยาบาลในสังกัดที่มีมากกว่า 10,000 แห่ง กระจายอยู่ในทุกภูมิภาคทั่วประเทศ เนื่องจากเป็นหน่วยบริการด้านสุขภาพ แต่ละวันมีผู้ป่วย ญาติผู้ป่วย และประชาชน เข้ารับบริการเป็นจํานวนมาก จําเป็นต้องมีมาตรการด้านความปลอดภัยและบริหารความเสี่ยงภายในสถานพยาบาล ป้องกันการเกิดเหตุการณ์ที่ไม่พึงประสงค์ ที่จะนําไปสู่ความเสียหายทั้งต่อผู้ป่วย บุคลากร และโรงพยาบาล สร้างความเชื่อมั่นและไว้วางใจกับผู้รับบริการโดยจัดเจ้าหน้าที่รักษาความปลอดภัย ติดกล้องวงจรปิด (CCTV)ในจุดสําคัญและจุดเสี่ยง อาทิ บริเวณโถงทางเดิน ทางเข้า-ออกโรงพยาบาล ในหอผู้ป่วยทุกแผนก รวมทั้งให้เจ้าหน้าที่ช่วยกันดูแลระมัดระวังบุคคลแปลกหน้า และสังเกตคนเข้า-ออกโรงพยาบาลอยู่แล้ว
สําหรับในช่วงเวลานี้ได้มอบหมายให้สํานักงานสาธารณสุขฉุกเฉิน ติดตามสถานการณ์และประสานกับฝ่ายความมั่นคงในพื้นที่ในส่วนที่เกี่ยวข้องกับกระทรวงสาธารณสุข พร้อมกับให้พิจารณาสื่อสารและสั่งการให้หน่วยงานในสังกัดตรวจสอบและเพิ่มมาตรการด้านการรักษาความปลอดภัยของสถานที่ราชการให้เหมาะสม สอดคล้องกับสถานการณ์ ดังนี้ 1.ให้เข้มงวดการปฏิบัติในการดูแลความปลอดภัยในชีวิตและทรัพย์สินของสถานที่ราชการ/สถานพยาบาล ตลอดจนประชาชนที่มารับบริการในทุกหน่วยงานในสังกัด 2.ให้ตรวจสอบกล้องวงจรปิด ไฟฟ้าส่องสว่างและบริเวณจุดอับ ให้อยู่ในสภาพพร้อมใช้งาน รวมทั้งพิจารณาติดตั้งเพิ่มเติมในพื้นที่/จุดเสี่ยง และสถานที่สําคัญในโรงพยาบาล เช่น จุดที่ให้บริการผู้ป่วยจํานวนมาก ตึกผู้ป่วยนอก จุดที่ติดตั้งระบบออกซิเจน เป็นต้น 3.เตรียมความพร้อมของทีมแพทย์ พยาบาล เวชภัณฑ์ วัสดุการแพทย์ การสํารองโลหิต และอื่น ๆ ให้สามารถปฏิบัติงานเมื่อเกิดเหตุการณ์ ทั้งในที่ตั้งและเคลื่อนที่ช่วยเหลือทางการแพทย์ ณ จุดเกิดเหตุเมื่อได้รับการร้องขอจากฝ่ายความมั่นคง 4.เฝ้าระวังเหตุการณ์และรายงานเมื่อมีเหตุผิดปกติหรือเมื่อเกิดเหตุการณ์ ต่อผู้บังคับบัญชาตามลําดับโดยทันที
สําหรับการดูแลสถานพยาบาลในพื้นที่ กทม. ได้มอบหมายให้นายแพทย์ธีระพล โตพันธานนท์ อธิบดีกรมการแพทย์ วางมาตรการดูแลความปลอดภัยหน่วยงานในสังกัดอย่างเต็มที่ ทั้งการเฝ้าระวังและติดตามเหตุการณ์อย่างใกล้ชิด โดยตรวจตราพื้นที่โดยรอบ ตรวจตราบุคคล ยานพาหนะ และตรวจสอบกล้องวงจรปิด ให้พร้อมใช้ บริเวณที่เป็นจุดอับให้พิจารณาติดตั้งกล้องและไฟฟ้าเพิ่มเติม รวมทั้งให้เข้มงวดการปฏิบัติตามมาตรการรักษาความปลอดภัยสถานที่และระบบสําคัญ เช่น ระบบสาธารณูปโภค ส่วนบริการที่มีประชาชนเข้าไปใช้บริการหรือรวมอยู่กันเป็นจํานวนมาก และมอบหมาย กํากับ เจ้าหน้าที่ลงตรวจตราพื้นที่อย่างใกล้ชิด ขอความร่วมมือประชาชนช่วยเจ้าหน้าที่ดูแล รักษาความปลอดภัยสถานที่โดยการสังเกตวัตถุ และบุคคลต้องสงสัย หากพบแจ้งเจ้าหน้าที่ทราบโดยเร็ว
***********************************23พฤษภาคม 2560
รัฐบาลไทย-ข่าวทำเนียบรัฐบาล-เตรียมความพร้อมรับเปิดเทอม ภาคเรียนที่ 1 ปีการศึกษา 2563
วันอาทิตย์ที่ 26 เมษายน 2563
เตรียมความพร้อมรับเปิดเทอม ภาคเรียนที่ 1 ปีการศึกษา 2563
วันเสาร์ที่ 25 เมษายน 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
สถานศึกษาทุกสังกัดทั่วประเทศเตรียมความพร้อมจัดการเรียนการสอนเพื่อรองรับการเปิดภาคเรียนที่ 1 ปีการศึกษา 2563 ทั้งการเปิดรับสมัครนักเรียนและสอบคัดเลือกผ่านระบบออนไลน์ หรือสมัครด้วยตนเองที่สถานศึกษา ให้แล้วเสร็จก่อนวันที่ 1 ก.ค. 63 นอกจากนี้ ยังเตรียมความพร้อมของระบบทางไกลและอุปกรณ์การสื่อสารเพื่อจัดการเรียนการสอนด้วยระบบทางไกลผ่านดาวเทียม หรือ DLTV และระบบออนไลน์ โดยมีระยะเวลาทดลองตั้งแต่ 18 พ.ค. – 30 มิ.ย. 63 แต่หากสถานการณ์การแพร่ระบาดของโรคโควิด-19 คลี่คลายจะจัดการเรียนการสอนตามปกติในโรงเรียน โดยปฏิบัติตามมาตรการควบคุมโรค เช่น เว้นระยะห่างทางสังคม และมีแผนรองรับสถานการณ์ฉุกเฉินที่เกี่ยวข้องด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รพ.อ่างทอง เปิด “คลินิกกัญชาทางการแพทย์” โรคปลอกประสาทอักเสบและมะเร็งระยะท้าย
วันพฤหัสบดีที่ 28 พฤศจิกายน 2562
รพ.อ่างทอง เปิด “คลินิกกัญชาทางการแพทย์” โรคปลอกประสาทอักเสบและมะเร็งระยะท้าย
โรงพยาบาลอ่างทอง เปิดคลินิกกัญชาทางการแพทย์ ดูแลผู้ป่วย 2 กลุ่มโรค คือ โรคปลอกประสาทอักเสบ และมะเร็งระยะท้าย เพื่อให้ผู้รับบริการเข้าถึงกัญชาทางการแพทย์อย่างปลอดภัย
โรงพยาบาลอ่างทอง เปิดคลินิกกัญชาทางการแพทย์ โดยเริ่มดูแลผู้ป่วย 2 กลุ่มโรคก่อน คือ โรคปลอกประสาทอักเสบ และมะเร็งระยะท้าย เพื่อให้ผู้รับบริการเข้าถึงกัญชาทางการแพทย์อย่างปลอดภัย
วันนี้ (28 พฤศจิกายน 2562) ที่โรงพยาบาลอ่างทอง จังหวัดอ่างทอง นายแพทย์ประพนธ์ ตั้งศรีเกียรติกุล ที่ปรึกษารัฐมนตรีว่าการกระทรวงสาธารณสุข ให้สัมภาษณ์ว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานเปิด “คลินิกกัญชาทางการแพทย์” โรงพยาบาลอ่างทอง เพื่อให้ผู้ป่วยได้ใช้สารสกัดน้ํามันกัญชาอย่างปลอดภัย ภายใต้ความดูแลของแพทย์ผู้เชี่ยวชาญ ตามนโยบายของกระทรวงสาธารณสุข โดยคัดกรองผู้ป่วยเพื่อเข้ารับบริการในคลินิกกัญชาทางการแพทย์ 2 โรค ได้แก่ โรคปลอกประสาทอักเสบ และผู้ป่วยมะเร็งระยะท้าย มีบุคลากรการแพทย์และทีมสหวิชาชีพให้คําแนะนํา และติดตามประเมินผลหลังได้รับสารสกัดกัญชาแก่ผู้ป่วยทุกราย รวมทั้งจัดระบบและแนวทางการดูแลผู้ป่วยที่มีอาการไม่พึงประสงค์ ร่วมกับทีมแพทย์และพยาบาลประจําห้องฉุกเฉิน เปิดให้บริการทุกวันพฤหัสบดีที่ 3 ของเดือน ตั้งแต่เวลา 13.00 น. – 16.30 น. ณ อาคารอํานวยการผู้ป่วยนอก ชั้น 2
************************** 28 พฤศจิกายน 2562
******************************
รัฐบาลไทย-ข่าวทำเนียบรัฐบาล-‘ผช.ปลัดแรงงาน’ เปิดประชุม TRIANGLE in ASEAN ‘แลกเปลี่ยนความคิดเห็นสู่การพัฒนาและขยายผลในทางปฏิบัติ’
วันศุกร์ที่ 13 ธันวาคม 2562
‘ผช.ปลัดแรงงาน’ เปิดประชุม TRIANGLE in ASEAN ‘แลกเปลี่ยนความคิดเห็นสู่การพัฒนาและขยายผลในทางปฏิบัติ’
ผู้ช่วยปลัดแรงงาน เปิดการประชุม TRIANGLE in ASEAN ครั้งที่ 2/2562 แลกเปลี่ยนประสบการณ์ในฐานะสมาชิกไตรภาคี รวมทั้งได้รับความเห็นจากภาคประชาสังคม เพื่อรวบรวมเป็นบทเรียนที่ดี และข้อเสนอแนะในการดําเนินกิจกรรมที่มีประโยชน์ สามารถนําไปพัฒนาและขยายผลในทางปฏ
วันนี้ (13 ธ.ค. 62) เวลา 09.00 น. นายสุทธิ สุโกศล ปลัดกระทรวงแรงงาน มอบหมายให้ นางพัฒนา พันธุฟัก ผู้ช่วยปลัดกระทรวงแรงงาน เป็นประธานเปิดการประชุมคณะกรรมการที่ปรึกษาโครงการส่งเสริมและคุ้มครองสิทธิ แรงงานข้ามชาติ (TRIANGLE in ASEAN) ครั้งที่ 2/2562 ณ ห้องกมลมาศ ชั้น 6 โรงแรม สุโกศล กรุงเทพฯ โดย ผู้ช่วยปลัดแรงงาน กล่าวว่า “โครงการ TRIANGLE เป็นความร่วมมือเชิงวิชาการระหว่าง กระทรวงแรงงาน องค์การแรงงานระหว่างประเทศ และภาคีอื่นๆ โดยมีจุดประสงค์ เพื่อการส่งเสริมและคุ้มครองแรงงานข้ามชาติ ซึ่งได้ดําเนินการมาตั้งแต่ปี 2553
การส่งเสริมและคุ้มครองแรงงานข้ามชาติถือเป็นภารกิจที่รัฐบาลไทย ให้ความสําคัญอย่างยิ่ง ซึ่งจะเห็นได้ว่าในช่วง 2 - 3 ปี ที่ผ่านมา กระทรวงแรงงานได้มีการดําเนินการอย่างต่อเนื่อง เช่น การปรับปรุงพระราช-กําหนดการบริหารจัดการการ ทํางานคนต่างด้าว พ.ศ. 2560 และท่ีแก้ไขเพิ่มเติม การดําเนินการพิสูจน์สัญชาติ และ กฎหมายและมาตรการหลายฉบับเพื่อปราบปรามการค้ามนุษย์ แรงงานบังคับ และ ยกระดับการคุ้มครองแรงงานข้ามชาติ สําหรับการประชุมคณะกรรมการที่ปรึกษาโครงการ ครั้งที่ 2/2562 นี้ ดิฉันหวังเป็นอย่างยิ่งว่าคณะกรรมการฯ จะได้แลกเปลี่ยนประสบการณ์และสะท้อน มุมมองในฐานะสมาชิกไตรภาคี รวมทั้งได้รับความเห็นจากภาคประชาสังคม เพื่อจะ ได้รวบรวมเป็นบทเรียนที่ดี และข้อเสนอแนะในการดําเนินกิจกรรมที่มีประโยชน์ ซึ่งสามารถนําไปพัฒนาและขยายผลในทางปฏิบัติต่อไป”
โดยการประชุมในครั้งนี้ มีผู้เข้าร่วมการประชุม ประกอบด้วยผู้แทนภาครัฐ นายจ้าง ลูกจ้าง และองค์กรภาคประชาสังคมที่เกี่ยวข้อง จํานวน 30 คน
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ภาพและข่าว
13 ธันวาคม 2562
รัฐบาลไทย-ข่าวทำเนียบรัฐบาล-ธ.ก.ส. พร้อมโอนเงินเยียวยา 5,000 บาท รวม 3 เดือน แก่เกษตรกรที่ขึ้นทะเบียน 10 ล้านราย
วันอังคารที่ 5 พฤษภาคม 2563
ธ.ก.ส. พร้อมโอนเงินเยียวยา 5,000 บาท รวม 3 เดือน แก่เกษตรกรที่ขึ้นทะเบียน 10 ล้านราย
ธ.ก.ส. พร้อมโอนเงินบรรเทาความเดือดร้อนจากผลกระทบของ COVID-19 ให้กับเกษตรกร 10 ล้านราย รายละ 5,000 บาทต่อเดือนเป็นเวลา 3 เดือน รวมวงเงิน 150,000  ล้านบาท ตามฐานข้อมูลทะเบียนเกษตรกรจากกระทรวงเกษตรและสหกรณ์ที่ผ่านการตรวจสอบแล้ว ตรง
ธ.ก.ส. พร้อมโอนเงินบรรเทาความเดือดร้อนจากผลกระทบของ COVID-19 ให้กับเกษตรกร 10 ล้านราย รายละ 5,000 บาทต่อเดือนเป็นเวลา 3 เดือน รวมวงเงิน 150,000 ล้านบาท ตามฐานข้อมูลทะเบียนเกษตรกรจากกระทรวงเกษตรและสหกรณ์ที่ผ่านการตรวจสอบแล้ว โดยโอนเงินเข้าบัญชีโดยตรงทั้งบัญชีเงินฝากที่มีกับ ธ.ก.ส. หรือบัญชีที่มีกับธนาคารอื่น คาดเริ่มทยอยโอนได้ตั้งแต่ 15 พ.ค.นี้ ประมาณ 1 ล้านคนต่อวัน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ตามมติคณะรัฐมนตรี เมื่อวันที่ 28 เมษายน 2563 เห็นชอบให้ดําเนินมาตรการช่วยเหลือเยียวยาเกษตรกรที่ได้รับผลกระทบจากการแพร่ระบาดของเชื้อไวรัสโคโรน่า (COVID-19) โดยจ่ายเงินให้แก่ครัวเรือนเกษตรกรที่ขึ้นทะเบียนเกษตรกรกับหน่วยงานของรัฐ รายละ 5,000 บาท เป็นระยะเวลา 3 เดือน (พ.ค. – ก.ค. 63) จํานวน 10 ล้านราย วงเงินงบประมาณจํานวน 150,000 ล้านบาท ซึ่งขั้นตอนการจ่ายเงินดังกล่าว ธ.ก.ส. จะรับข้อมูลผู้ขึ้นทะเบียนที่ผ่านการตรวจสอบแล้วจากกระทรวงเกษตรและสหกรณ์ และดําเนินการโอนเงินเข้าบัญชีเกษตรกรโดยตรง ในกรณีเกษตรกรมีบัญชีเงินฝากกับ ธ.ก.ส. แล้ว สามารถใช้บัญชีเงินฝากเดิมได้ โดยไม่ต้องมาเปิดบัญชีใหม่ ส่วนเกษตรกรที่ไม่มีบัญชีเงินฝากกับ ธ.ก.ส. สามารถแจ้งบัญชีเงินฝากที่มีอยู่กับธนาคารใดก็ได้ ผ่านเว็บไซต์ www.เยียวยาเกษตรกร.com ของ ธ.ก.ส. ได้ตั้งแต่วันที่ 7 พฤษภาคม 2563 เป็นต้นไป หลังจากระบบประมวลข้อมูลและตรวจสอบบัญชีเงินฝากของเกษตรกรที่ได้รับสิทธิ์ตามมาตรการ ซึ่งจะต้องไม่ซ้ําซ้อนกับความช่วยเหลือในมาตรการ“เราไม่ทิ้งกัน”แล้ว เมื่อ ธ.ก.ส. ได้รับเงินจากกระทรวงการคลัง จะรีบดําเนินการโอนเงินเข้าบัญชีเกษตรกรต่อไป โดยจะกระจายการโอนครอบคลุมพื้นที่ทั่วประเทศ ประมาณวันละ 1 ล้านราย คาดเริ่มทยอยโอนเงินได้ตั้งแต่วันที่ 15 พฤษภาคม 2563 เป็นต้นไป
“โครงการดังกล่าว ธ.ก.ส. จะเร่งดําเนินการภายใต้การควบคุมการแพร่กระจายของโรค COVID-19 อย่างเคร่งครัด ซึ่งนอกจากเกษตรกรไม่จําเป็นต้องมีบัญชีเงินฝากกับ ธ.ก.ส. แล้ว ยังสามารถใช้บัตร ATM ของ ธ.ก.ส. ถอนเงินจากตู้ ATM ของทุกธนาคาร หรือใช้โทรศัพท์มือถือที่มีแอปพลิเคชัน ธ.ก.ส. A-Mobile ถอนเงินโดยไม่ใช้บัตร ATM ที่ตู้ ATM ของ ธ.ก.ส. ได้อีกด้วย ” นายอภิรมย์กล่าว
รัฐบาลไทย-ข่าวทำเนียบรัฐบาล-กรมการขนส่งทางรางประสานขอความร่วมมือหน่วยงานผู้ให้บริการระบบขนส่งทางรางดำเนินการตามมาตรการป้องกันการแพร่ระบาดของเชื้อไวรัสโคโรนา ๒๐๑๙ (COVID-19) อย่างเข้มงวดแม้จะมีการผ่อนปรนล็อกดาวน์ [กระทรวงคมนาคม]
วันพุธที่ 6 พฤษภาคม 2563
กรมการขนส่งทางรางประสานขอความร่วมมือหน่วยงานผู้ให้บริการระบบขนส่งทางรางดําเนินการตามมาตรการป้องกันการแพร่ระบาดของเชื้อไวรัสโคโรนา ๒๐๑๙ (COVID-19) อย่างเข้มงวดแม้จะมีการผ่อนปรนล็อกดาวน์ [กระทรวงคมนาคม]
กรมการขนส่งทางรางประสานขอความร่วมมือหน่วยงานผู้ให้บริการระบบขนส่งทางรางดําเนินการตามมาตรการป้องกันการแพร่ระบาดของเชื้อไวรัสโคโรนา ๒๐๑๙ (COVID-19) อย่างเข้มงวดแม้จะมีการผ่อนปรนล็อกดาวน์
นายสรพงศ์ ไพฑูรย์พงษ์ อธิบดีกรมการขนส่งทางราง กล่าวว่า จากกรณีที่จุดสับรางรถไฟฟ้าบีทีเอส ระหว่าง สถานีสนามกีฬาแห่งชาติ และสถานีสยาม ฝั่งมุ่งหน้าปลายทางสถานีบางหว้า เกิดเหตุขัดข้อง เมื่อเวลา 05.00 น. ของวันอังคารที่ 5 พฤษภาคม 2563 ส่งผล ให้การเดินรถสายสีลมล่าช้า เกิดความหนาแน่นของผู้โดยสารในสถานีรถไฟฟ้าที่เริ่มออกมาใช้ระบบขนส่งสาธารณะมากขึ้นหลังจากรัฐบาลประกาศผ่อนปรนล็อกดาวน์ ในบางกิจกรรม เช่น ร้านอาหารขนาดเล็กที่ไม่ติดแอร์ ตลาดสด ตลาดนัด ร้านเสริมสวย ร้านตัดผม และห้างสรรพสินค้า จนทําให้เกิดความเสี่ยงในการติดเชื้อ/แพร่เชื้อไวรัสโคโรนา ๒๐๑๙ (COVID-19) จากความหนาแน่นของผู้โดยสาร
นายสรพงศ์ฯ กล่าวต่อว่า กรมการขนส่งทางราง (ขร.) ได้ประสานไปยังบริษัท ระบบขนส่งมวลชนกรุงเทพ จํากัด (มหาชน) ผู้ดูแลและให้บริการระบบรถไฟฟ้าบีทีเอสให้เร่งดําเนินการป้องกันเพื่อไม่ให้เกิดกรณีดังกล่าวขึ้นอีก รวมทั้ง ได้ประสานไปยังหน่วยงานผู้ให้บริการระบบขนส่งทางรางอื่นๆ ประกอบด้วย การรถไฟแห่งประเทศไทย (ร.ฟ.ท.) การรถไฟฟ้าขนส่งมวลชนแห่งประเทศไทย (ร.ฟ.ม.) บริษัท รถไฟฟ้า ร.ฟ.ท. จํากัด (รฟฟท.) บริษัท ทางด่วนและรถไฟฟ้ากรุงเทพ จํากัด (มหาชน) (BEM) ให้ดําเนินการเพิ่มความเข้มงวดในการดูแลรักษาสภาพรถโดยสาร ระบบการเดินรถ และอุปกรณ์ต่างๆ ให้มีความพร้อมสมบูรณ์ในการให้บริการและไม่เกิดเหตุขัดข้องอย่างกรณีดังกล่าว และหากมีความหนาแน่นของผู้โดยสารในแต่ละสถานี ให้หน่วยงานผู้ให้บริการฯดําเนินมาตรการบริหารการเข้าสู่ระบบของผู้โดยสาร โดยคํานึงถึงมาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินในทุกเขตท้องที่ทั่วราชอาณาจักร เพื่อควบคุมการแพร่ระบาดของเชื้อไวรัสโคโรนา ๒๐๑๙ (COVID-19) อาทิเช่น การเว้นระยะห่างทางสังคม (Social Distancing) จากบุคคลอื่นๆ ในระยะอย่างน้อย ๑ เมตรเพื่อรับบริการตามความเหมาะสม โดยให้ดําเนินการแบ่งเป็นกลุ่ม (Group Release) 3 ตอน ได้แก่ ตอนที่ 1 ก่อนการขึ้น- ลง เข้าสู่ชั้นจําหน่ายตั๋ว ตอนที่ 2 ก่อนการผ่านหน้าประตูกั้นจัดเก็บค่าโดยสาร และตอนที่ 3 ก่อนเข้าสู่ขบวนรถ พร้อมทั้งให้เพิ่มการประชาสัมพันธ์แก่ประชาชนในการเผื่อเวลาการเดินทางเพื่อลดความหนาแน่น ซึ่งเป็นความเสี่ยงในการติดเชื้อ/แพร่เชื้อไวรัสโคโรนา ๒๐๑๙ (COVID-19)
ทั้งนี้ กรมการขนส่งทางราง ขอความร่วมมือไปยังผู้ให้บริการระบบขนส่งทางราง ในการร่วมกันแก้ไขปัญหา รวมทั้ง ขอความร่วมมือประชาชนผู้โดยสารที่ใช้บริการระบบขนส่งทางรางดําเนินการตามมาตรการต่างๆ ของทางภาครัฐ เพื่อป้องกันการกลับมาระบาดของเชื้อโควิด-๑๙ อย่างรุนแรงภายในประเทศอีก
#คมนาคมห่วงใยใส่ใจผู้โดยสารร่วมต้านโควิด#DRTantiCOVID19
รัฐบาลไทย-ข่าวทำเนียบรัฐบาล-10 จุดสะสมโควิด-19
วันจันทร์ที่ 4 พฤษภาคม 2563
10 จุดสะสมโควิด-19
มีอะไรบ้างนะ
-ธนบัตร เหรียญ
-ที่จับประตู ลูกบิด
-โต๊ะทํางาน
-โทรศัพท์
-ราวบันไดเลื่อน
-ปุ่มกดลิฟท์
-ตู้ atm
-บัตรจอดรถ / บัตรอาหาร
-ห้องน้ําสาธารณะ
-พัสดุ
รัฐบาลไทย-ข่าวทำเนียบรัฐบาล-รมว.ทส. ให้การต้อนรับ ผู้อำนวยการใหญ่ IUCN
วันศุกร์ที่ 9 พฤศจิกายน 2561
รมว.ทส. ให้การต้อนรับ ผู้อํานวยการใหญ่ IUCN
รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ ผู้อํานวยการใหญ่ของ IUCN เข้าเยี่ยมคารวะและหารือในความร่วมมือ
รมว.ทส. ให้การต้อนรับ ผู้อํานวยการใหญ่ IUCN
วันนี้ (6 พฤศจิกายน61) เวลา 13.30 น. พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ Ms. Inger Andersen ผู้อํานวยการใหญ่สหภาพสากลว่าด้วยการอนุรักษ์ (International Union for Conservation of Nature : IUCN) และคณะ ในโอกาสเข้าเยี่ยมคารวะและหารือความร่วมมือที่ IUCN จะสามารถร่วมสนับสนุนประเทศไทยให้เป็นศูนย์กลางด้านการอนุรักษ์ของภูมิภาค ASEAN รวมถึงขอรับการสนับสนุนจากกระทรวงทรัพยากรธรรมชาติและสิ่งแวดล้อมเรื่องสถานภาพการจัดตั้งสํานักงานภูมิภาคของ IUCN ในประเทศไทยณ ห้องประชุมชั้น ๒๐ อาคารกระทรวงทรัพยากรธรรมชาติและสิ่งแวดล้อม
ในโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้แจ้งให้คณะผู้แทน IUCN ทราบถึงความสําเร็จและความก้าวหน้าในการดําเนินการเพื่อป้องกันและแก้ไขปัญหาการลักลอบค้าสัตว์ป่าและพืชป่าผิดหมายทั้งในระดับประเทศและในระดับภูมิภาค โดยเฉพาะในฐานะที่ประเทศไทยจะเป็นประธานอาเซียนในปี พ.ศ. ๒๕๖๒ ทั้งนี้ มติคณะรัฐมนตรีวันที่ ๖ พฤศจิกายน ๒๕๖๑ เห็นชอบให้กระทรวงทรัพยากรธรรมชาติและสิ่งแวดล้อมเป็นเจ้าภาพจัดการประชุมระดับรัฐมนตรีอาเซียนสมัยพิเศษจํานวน ๒ รายการ ได้แก่ (๑) การประชุมระดับรัฐมนตรีอาเซียนสมัยพิเศษ เรื่อง การป้องกันการลักลอบค้าสัตว์ป่าผิดกฎหมาย และ (๒) การประชุมระดับรัฐมนตรีอาเซียนสมัยพิเศษด้านขยะทะเล และในคราวการเข้าร่วมประชุม London 2018 Illegal Wildlife Trade Conference ครั้งที่ ๔ เมื่อวันที่ ๑๑ - ๑๒ ตุลาคม ๒๕๖๑ ณ Lancaster House สหราชอาณาจักร รัฐมนตรีว่าการกระทรวงทรัพยากรธรรมชาติและสิ่งแวดล้อมได้หารือทวิภาคีกับ มกุฎราชกุมารรัฐยะโฮร์ ประเทศมาเลเซีย ในประเด็นความร่วมมือด้านการลักลอบค้าสัตว์ป่าและพืชป่าผิดหมายระหว่างประเทศด้วย ซึ่งผู้อํานวยการใหญ่ IUCN ได้กล่าวแสดงความยินดีที่ประเทศไทยเป็นผู้ริเริ่มและผลักดันให้เกิดความร่วมมือด้านการต่อต้านการลักลอบค้าสัตว์ป่าและพืชป่าผิดกฎหมายในระดับภูมิภาค ASEAN ทั้งนี้ทาง IUCN ยินดีให้การสนับสนุนประเทศไทยในการดําเนินการดังกล่าว นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้กล่าวถึงความก้าวหน้าในการอนุรักษ์ความหลากหลายทางชีวภาพของประเทศไทย โดยได้ดําริให้มีการจัดทํา National Bio Bank โดยใช้แนวทางจากสวนพฤกษศาสตร์คิว ซึ่งมีบันทึกความเข้าใจและการดําเนินงานร่วมกับหน่วยงานภายใต้สังกัดกระทรวงทรัพยากรธรรมชาติและสิ่งแวดล้อมอยู่แล้ว และประเทศไทยมีความตั้งใจที่จะเสนอพื้นที่ชีวมณฑลจังหวัดระนองให้เป็นแหล่งมรดกโลกทางธรรมชาติ และขอให้ IUCN ให้การสนับสนุนด้วย ทั้งนี้ กระทรวงทรัพยากรธรรมชาติและสิ่งแวดล้อมให้การสนับสนุนในเรื่องสถานภาพการจัดตั้งสํานักงานภูมิภาคของ IUCN ในประเทศไทย ซึ่งขณะนี้กระทรวงการต่างประเทศอยู่ระหว่างการเสนอ “ร่างพระราชบัญญัติเอกสิทธิ์และความคุ้มกันสําหรับองค์การระหว่างประเทศฯ” ตามกระบวนการและขั้นตอนภายในประเทศ
รัฐบาลไทย-ข่าวทำเนียบรัฐบาล-ปลัด พม. หารือกับคณะเจ้าหน้าที่รัฐสภาสหรัฐอเมริกา พร้อมร่วมหาแนวทางคุ้มครองช่วยเหลือผู้เสียหายจากการค้ามนุษย์ตามมาตรฐานสากล
วันพุธที่ 18 ตุลาคม 2560
ปลัด พม. หารือกับคณะเจ้าหน้าที่รัฐสภาสหรัฐอเมริกา พร้อมร่วมหาแนวทางคุ้มครองช่วยเหลือผู้เสียหายจากการค้ามนุษย์ตามมาตรฐานสากล
ปลัด พม. หารือกับคณะเจ้าหน้าที่รัฐสภาสหรัฐอเมริกา พร้อมร่วมหาแนวทางคุ้มครองช่วยเหลือผู้เสียหายจากการค้ามนุษย์ตามมาตรฐานสากล
วันนี้ (18 ต.ค.60) เวลา 10.00 น. .นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.)ในฐานะเลขานุการคณะกรรมการป้องกันและปราบปรามการค้ามนุษย์ ให้การต้อนรับคณะเจ้าหน้าที่รัฐสภาสหรัฐอเมริกา นําโดย นาง Amy Porter หัวหน้าสํานักงานของประธานคณะกรรมาธิการต่างประเทศ เนื่องในโอกาส การเยือนประเทศไทย และเข้าพบพร้อมทั้งหารือเกี่ยวกับการดําเนินงานของรัฐบาลไทยในการต่อต้านการค้ามนุษย์ ตามภารกิจของกระทรวง พม. โดยมี พล.ต.อ.ธรรมศักดิ์ วิชชารยะ ที่ปรึกษา (สบ.10) ประธานด้านการดําเนินคดี และผู้แทนหน่วยงานที่เกี่ยวข้อง เช่น กระทรวงแรงงาน และสํานักงานอัยการสูงสุด ซึ่งเป็นกลไกหลักของการดําเนินงานป้องกันและแก้ไขปัญหาการค้ามนุษย์ของไทย เข้าร่วมหารือในครั้งนี้ ณ ห้องประชุม ชั้น 8 กระทรวง พม. สะพานขาว กรุงเทพฯ
นายพุฒิพัฒน์กล่าวว่า ประเทศไทยและสหรัฐอเมริกานับว่าเป็นมิตรประเทศ ที่ได้ดําเนินความร่วมมือในด้านต่างๆ มาอย่างยาวนาน โดยเฉพาะอย่างยิ่งการดําเนินงานร่วมกันในการต่อสู้กับปัญหาการค้ามนุษย์ สําหรับการหารือในวันนี้ เป็นการแลกเปลี่ยนความคิดเห็นซึ่งกันและกัน เกี่ยวกับการดําเนินงานของรัฐบาลไทยในการต่อต้านการค้ามนุษย์ ทั้งนี้ รัฐบาลไทยมีเจตนารมณ์ในการป้องกันและปราบปรามการค้ามนุษย์ให้หมดสิ้นไป โดยได้ผนึกกําลัง ความร่วมมือกับทุกภาคส่วน เพื่อแก้ไขปัญหาที่เกิดขึ้นในทุกมิติ เริ่มตั้งแต่การกําหนดนโยบายให้การป้องกันและปราบปราม การค้ามนุษย์เป็นวาระแห่งชาติ การบูรณาการทุกภาคส่วนที่เกี่ยวข้อง ขับเคลื่อนการแก้ปัญหาอย่างเต็มที่ การปรับปรุงกฎหมาย และเพิ่มประสิทธิภาพในการดําเนินคดี รวมทั้งการคุ้มครองผู้เสียหายจากการค้ามนุษย์ตามหลักสิทธิมนุษย์
นายพุฒิพัฒน์กล่าวต่อไปว่า สําหรับการดําเนินงานด้านการป้องกันและปราบปรามการค้ามนุษย์ของรัฐบาลไทย ในปี 2560 มีการดําเนินคดีการค้ามนุษย์ 230 คดี โดยเป็นคดีการแสวงหาประโยชน์ทางเพศในรูปแบบการค้าประเวณีมากที่สุด และให้การช่วยเหลือผู้เสียหายฯ ที่อยู่ในความดูแลของกระทรวง พม. 227 ราย
นายพุฒิพัฒน์กล่าวต่ออีกว่า สหรัฐอเมริกาได้ชื่นชมการสานต่อเจตนารมณ์ของไทย ในการต่อต้านการค้ามนุษย์ และให้ความห่วงใยเรื่องการคุ้มครองพยาน การดําเนินคดี และการตรวจแรงงานเพื่อป้องกันกลุ่มเสี่ยง นอกจากนี้ ยังกล่าวชื่นชม VDO ที่รัฐบาลได้จัดทําขึ้น เพื่อเตรียมเผยแพร่บนเครื่องบน ในการรณรงค์ยุติการค้ามนุษย์ และการแสวงหาประโยชน์ทางเพศที่แฝงมากับการท่องเที่ยว อีกทั้ง ยินดีให้ความร่วมมือและสนับสนุนการต่อต้านการค้ามนุษย์ โดยคํานึงถึงศักดิ์ศรีของความเป็นมนุษย์ และประโยชน์สูงสุดที่จะเกิดแก่ผู้เสียหายฯ เป็นสําคัญ
"ทั้งนี้ หากประชาชนพบเห็นเหตุการค้ามนุษย์ สามารถแจ้งเบาะแสมายังศูนย์ช่วยเหลือสังคม สายด่วน 1300 ตลอด 24 ชั่วโมง หรือหากประสบเหตุที่ต่างประเทศ สามารถแจ้งข้อมูลมายังระบบ Call Center ผ่านหมายเลขโทรศัพท์ 00 หรือกด +66 99 130 1300 ซึ่งเป็นเลขหมายเดียวใช้ได้ฟรีทั่วโลก หรือส่งข้อความ SMS ผ่านหมายเลขโทรศัพท์ 00 หรือกด +66 99 130 1300 เพื่อทางกระทรวง พม. จะได้ให้การช่วยเหลือได้อย่างทันท่วงที”นายพุฒิพัฒน์กล่าวในตอนท้าย
รัฐบาลไทย-ข่าวทำเนียบรัฐบาล-สถานเอกอัคราชทูต ณ กรุงพริทอเรียจัดส่งคนไทยจำนวน 135 คน กลับประเทศไทย โดยเที่ยวบินพิเศษของสายการบิน South African Airways (SAA) [กระทรวงการต่างประเทศ]
วันพฤหัสบดีที่ 7 พฤษภาคม 2563
สถานเอกอัคราชทูต ณ กรุงพริทอเรียจัดส่งคนไทยจํานวน 135 คน กลับประเทศไทย โดยเที่ยวบินพิเศษของสายการบิน South African Airways (SAA) [กระทรวงการต่างประเทศ]
สถานเอกอัคราชทูต ณ กรุงพริทอเรียจัดส่งคนไทยจํานวน 135 คน ที่ติดค้างในแอฟริกาใต้ เเละประเทศในเขตอาณากลับประเทศไทย โดยเที่ยวบินพิเศษของสายการบิน South African Airways (SAA)
เมื่อวันที่ 6 พ.ค. 2563 สถานเอกอัครราชทูต ณ กรุงพริทอเรีย ได้ดําเนินการส่งคนไทยในประเทศแอฟริกาใต้และเขตอาณาที่ได้รับผลกระทบของการแพร่ระบาดเชื้อไวรัสโควิด-19 กลับ ภูมิลําเนาจํานวน 135 คน ด้วยเที่ยวบินพิเศษของสายการบิน South African Airways ซึ่งเกิดขึ้นได้ด้วยความร่วมมือระหว่างสถานเอกอัครราชทูตไทยในแอฟริกาใต้ และสถานเอกอัครราชทูตแอฟริกาใต้ประจําประเทศไทยพร้อมทั้งการสนับสนุนของกระทรวงการต่างประเทศแอฟริกาใต้
สถานเอกอัครราชทูตฯ มุ่งมั่น ดําเนินการอย่างเต็มที่ เเละรู้สึกยินดีที่ได้ช่วยเหลือคนไทยที่ติดค้างอยู่ในแอฟริกาใต้ได้กลับสู่มาตุภูมิในโอกาสแรก เเละยังคงเเน่วเเน่ที่จะดําเนินการต่อไปเพื่อบรรเทาความยากลําบากของคนไทยที่ยังคงพํานักอยู่ในแอฟริกาใต้
สถานเอกอัครราชทูตฯ ขอขอบคุณผู้เดินทางทุกท่านที่ให้ความร่วมมือในการเดินทางครั้งนี้เป็นอย่างดี รวมถึงกลุ่มชุมชนไทยในแอฟริกาใต้ที่มีส่วนเกี่ยวข้องและได้ร่วมเเรงร่วมใจส่งคนไทยกลับบ้าน ซึ่งเป็นส่วนสําคัญที่ทําให้การดําเนินภารกิจในครั้งนี้ สําเร็จลุล่วงไปด้วยดี
รัฐบาลไทย-ข่าวทำเนียบรัฐบาล-ประกาศสถานการณ์ฉุกเฉิน
วันพุธที่ 25 มีนาคม 2563
ประกาศสถานการณ์ฉุกเฉิน
ในทุกเขตท้องที่ทั่วราชอาณาจักร